บาทเปิด29.60/62 แนวโน้มแข็งค่า
ธนาคารซีไอเอ็มบี ไทย รายงาน เงินบาทเปิด 29.60/62 แนวโน้มแข็งค่า หลังเงินทุนยังไหลเข้า
13 มี.ค. 2556

ธนาคารซีไอเอ็มบี ไทย รายงาน เงินบาทเปิด 29.60/62 แนวโน้มแข็งค่า หลังเงินทุนยังไหลเข้า
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 29.60/62 บาท/ดอลลาร์ ปรับตัวแข็งค่าจากปิดตลาดเย็นวานนี้ที่ระดับ 29.63/65 บาท/ดอลลาร์ โดยเคลื่อนไหวในทิศทางเดียวกับภูมิภาคและเงินยูโร
"เงินบาทเคลื่อนตัวในกรอบแคบๆ เนื่องจากผลผลิตภาคอุตสาหกรรมเดือน ม.ค.ของอังกฤษหดตัวลง 1.2% และธนาคารกลางของเยอรมนีออกมาให้มุมมองเชิงลบต่อการฟื้นตัวของเศรษฐกิจเยอรมนีเอง โดยกล่าวว่าหนี้ของยุโรปยังคงเป็นปัจจัยเสี่ยงอยู่ ซึ่งค่อนข้างจะส่งผลกระทบต่อสกุลเงินยูโรเมื่อคืนนี้พอสมควร" นักบริหารเงิน กล่าว   
ทั้งนี้ นักบริหารเงินประเมินกรอบการเคลื่อนไหวของเงินบาทในวันนี้ไว้ระหว่าง 29.55-29.65 บาท/ดอลลาร์
"วันนี้มองว่าบาทอาจจะแข็งค่า โดยดูจากยอดที่ต่างชาติซื้อ(หุ้น)เมื่อวานนี้ก็เยอะพอสมควร" นักบริหารเงิน กล่าว